stanford-oval/wikipedia huggingface dataset:
ליל המכשפות
הערות שוליים

↑  "A Discovery of Witches (TV Series)". Film Affinity. נבדק ב-14 במאי 2018. {{cite web}}:  (עזרה)
↑  White, Peter (2 בנובמבר 2018). "Sky Hands Supernatural Drama 'A Discovery Of Witches' Bumper Two-Season Order". Deadline Hollywood. נבדק ב-2 בנובמבר 2018. {{cite web}}:  (עזרה)
↑  "A Discovery of Witches seasons 2 AND 3 confirmed by Sky". Digital Spy. 2 בנובמבר 2018. נבדק ב-2 בנובמבר 2018. {{cite web}}:  (עזרה)
1 2 3 4 5 6  Romano, Nick (22 בנובמבר 2017). "A Discovery of Witches TV series summons first trailer". Entertainment Weekly. נבדק ב-14 במאי 2018. {{cite web}}:  (עזרה)
1 2 3  Lenker, Maureen Lee (11 בספטמבר 2017). "A Discovery of Witches adds Sherlock and Game of Thrones actors". Entertainment Weekly. נבדק ב-14 במאי 2018. {{cite web}}:  (עזרה)
↑  Lenker, Maureen Lee (11 בספטמבר 2017). "A Discovery of Witches adds Sherlock and Game of Thrones actors". Entertainment Weekly. נבדק ב-15 בספטמבר 2018. {{cite web}}:  (עזרה)
1 2 3  "Meet the cast of A Discovery of Witches". Radio Times. 17 בספטמבר 2018. נבדק ב-1 באוקטובר 2018. {{cite web}}:  (עזרה)
↑  Brown, Phil (21 ביולי 2011). "Warner Brothers Acquires A DISCOVERY OF WITCHES". Collider.com. נבדק ב-17 בנובמבר 2012. {{cite web}}:  (עזרה)
↑  Eisenberg, Eric (10 ינו' 2012). "Deborah Harkness' A Discovery Of Witches To Be Adapted By David Auburn". Cinema Blend. נבדק ב-17 בנובמבר 2012. {{cite web}}:  (עזרה)
↑  Andrew, G.G. "What We Know About the 'A Discovery of Witches' TV Show So Far". BookBub. נבדק ב-2 במאי 2018. {{cite web}}:  (עזרה)
↑  "ADiscoveryOfWitchesTV on Instagram: "That's a wrap!! Keep following us for flashbacks, throwbacks and even the odd witchwednesday to our incredible 6 months filming season 1.…"". Instagram.
↑  "When is A Discovery of Witches released on Sky One? Who is in the cast, and what's going to happen?". RadioTimes. 30 באוגוסט 2018. נבדק ב-5 בספטמבר 2018. {{cite web}}:  (עזרה)
↑  "Sky Corporate". Sky (באנגלית בריטית). נבדק ב-2018-09-25.
↑  "» A Discovery Of Witches". bad-wolf.com (באנגלית בריטית). נבדק ב-2018-09-25.
↑  "A Discovery of Witches: Season 1 - Rotten Tomatoes". Rotten Tomatoes.
↑  "Here are all the nominees for the National TV Awards 2019, including Strictly, Doctor Who and Ant & Dec". Deadline Hollywood. 16 באוקטובר 2018. נבדק ב-29 באוקטובר 2018. {{cite web}}:  (עזרה)
לנצ'יה פלמיניה

| --- | --- |

Lancia Flaminia
 מאפיינים כלליים
 יצרן:  לנצ'יה
 שנות ייצור:  1957–1970
 יחידות שיוצרו:  12,436
 הרכבה:  איטליה איטליה
 מודל קודם:  לנצ'יה אורליה
 מודל אחריו:  לנצ'יה גמא
 סיווג:  מכונית סלון
 מרכב:  Front-engine, rear-wheel-drive layout (אנ')
 אורך:  4,877 מ"מ (דגם סלון, 4 דלתות)  4,496 מ"מ (דגם קופה)
 רוחב:  1,753 מ"מ (דגם סלון, 4 דלתות)  1,651 מ"מ (דגם ספיידר)
 גובה:  1,473 מ"מ (דגם סלון, 4 דלתות)  1,295 (דגם קופה)
 משקל:  1,430 ק"ג (דגם סלון, 4 דלתות)  1,440 ק"ג (דגם קופה)
 בסיס גלגלים:  2,870 מ"מ  (דגם סלון, 4 דלתות)  2,515 מ"מ (דגם קופה)
 מפרט טכני
 מנוע:  6 צילינדרים, 2,458 סמ"ק המפיק 102 כ"ס, 110 כ"ס, 119 כ"ס, 140 כ"ס  6 צילינדרים, 2,775 סמ"ק המפיק 128 כ"ס, 136 כ"ס, 150 כ"ס, 152 כ"ס
 הילוכים:  תמסורת ידנית - 4 מהירויות  תמסורת חצי אוטומטית מסוג "Saxomat" (אנ')
 מעצב:  פינינפארינה (דגמי 4 דלתות סלון, וקופה)  "Ercole Spada" (אנ') מחברת "Zagato" (אנ') (דגם Supersport)  חברת "Carrozzeria Touring Superleggera" (אנ') (דגמים: קבריולה, דגם "GT", דגם "GTL")
לנצ'יה פלמיניה (באיטלקית: Lancia Flaminia) היא מכונית סלון אשר יוצרה במספר תצורות, ומוגדרת כמכונית קומפקטית, מתוצרת יצרנית הרכב האיטלקית לנצ'יה אשר יוצרה בין השנים 1957–1970.
יוצרו 12,436 יחידות, מהם 3,960 יחידות בתצורת סדאן, 4 דלתות.
תצורות "לנצ'יה פלמיניה"

4 דלתות - סלון.
2 דלתות - קופה.
2 דלתות - קבריולה.
תצורות "לנצ'יה פלמיניה" > דגמים

"Berlina" (תצורת 4 דלתות).
"Berlina Speciale" (תצורת 4 דלתות).
"Coupé".
"Coupé Zagato".
"3C GT Coupé".
"3C GTL Coupé".
"Coupé 3B".
"Coupé GT Touring".
"GT Convertibile".
"3C GT Convertibile".
"GTL 2+2".
"Sport".
"Sport Zagato".
"3C Sport".
"Supersport".
תמונות

"לנצ'יה פלמיניה"
"לנצ'יה פלמיניה"
"לנצ'יה פלמיניה" - קבריולט
"לנצ'יה פלמיניה" - קבריולט, שנת 1964
"לנצ'יה פלמיניה" - קבריולט "G.T 3C 2.8", שנת 1968 - מבט לתא הנהג
"לנצ'יה פלמיניה" - קופה, שנת 1959
"לנצ'יה פלמיניה קופה" דגם "Speciale Pininfarina", שנת 1963
"לנצ'יה פלמיניה" דגם "GT", שנת 1961
"לנצ'יה פלמיניה" דגם "Sport Zagato", שנת 1960
"לנצ'יה פלמיניה" דגם "Supersport", שנת 1964
"לנצ'יה פלמיניה" דגם "Loraymo"
ראו גם

לנצ'יה
לנצ'יה פלמיניה 335
מגש

מגש ועליו קומקום תה וכלים נוספים
עגלת תה
מגש (שם נרדף: טַס) הוא כלי שטוח המשמש לנשיאת חפצים, בעיקר מזון ושתיה.
מגשים יכולים להיות עשויים מחומרים שונים, כגון מתכת, עץ, פלסטיק או זכוכית. רוב המגשים מלבניים או אליפטיים, ובדרך כלל שוליהם מוגבהים מעט על מנת למנוע מהחפצים שעליהם ליפול.
יש מגשים הכוללים גם ידיות נשיאה, ולחלקם מחוברות רגליות, לרוב כדי שישמשו להגשת ארוחת בוקר למיטה. להגשה למיטה משמשים גם מגשים שבתחתיתם כרית ממולאת קלקר, כדי ליצבם על ברכי הסועד וכלי המיטה.
עגלת תה היא מגש על גלגלים, המיועדת להבאת תקרובת רבה יחסית אל הסועדים. בשימוש ביתי היא יועדה לארוחה קלה כגון שעת התה (ומכאן שמה) שאינה נערכת סביב שולחן, או בשיטת מזנון, ומוגשת בסלון ולא בחדר אוכל או פינת אוכל. במסעדות משמשת לעיתים כעזר למלצרים להגשת המנות שהוזמנו או להצגת מבחר פריטי תפריט הקינוחים של המסעדה. באולמות אירועים נושאים המלצרים מגשים גדולים, ובהגיעם לקרבת הסועדים הם מניחים אותם על בסיס רגליים מתקפל.
לכיסאות אוכל לפעוטות מצורף מגש, הניתן להסרה.
יש המכנים גם תבנית אפייה בשם מגש.
שימושים נוספים

מספר מתקנים נוספים, בעלי פונקציה דומה, נקראים אף הם "מגש":
המקום בו מונחים הדפים במדפסת
בתותחים, המתקן עליו מונחים הפגזים לפני טעינתם
בשירו של נתן אלתרמן, "מגש הכסף", המגש משמש כמטפורה ללוחמים במלחמת העצמאות, שבמותם הגישו את המדינה לעם ישראל.
ראו גם

תחתית
מגש קוביות קרח
לייסי אוואנס

| --- | --- |

אוואנס, אפריל 2018
 לידה:  24 במרץ 1990 (בת 34) ג'ורג'יה, ארצות הברית
 שם במה:  לייסי אוואנס מייסי אסטרלה מייסי אוואנס רובי מובס
 כינוי:  The Sassy Southern Belle
 משקל:  59 ק"ג
 גובה:  1.73 מטר
 מקום מגורים:  אורלנדו, פלורידה, ארצות הברית
 לאום:  אמריקאי
 קריירה מקצוענית:  2014–הווה (כ־10 שנים)
 מאמנים:  טום קייאזו WWE Performance Center
 תרגילי סיום:  Woman's Right
 מידע אישי
 מספר צאצאים:  5 
 
מייסי אוואנס או בשמה לאחר הנישואים מייסי אסטרלה-קדלץ (באנגלית: Macey Estrella-Kadlec; נולדה ב-24 במרץ 1990) היא מתאבקת אמריקאית. היא מוכרת בעיקר בשל תקופתה בארגון ההיאבקות WWE, שבו הופיעה תחת שם הבמה לייסי אוואנס.
קריירת היאבקות מקצועית > ארגונים עצמאיים (2014–2015)

אסטרלה התאמנה תחת הדרכתו של טום קייאזו במתקן האימון של הארגון American Premier Wrestling, שנמצא בסטייטסבורו, ג'ורג'יה. את הופעת הבכורה שלה בזירת הארגון ערכה בשנת 2014, כשלאחר מכן זכתה באליפות העולם במשקל כבד של הארגון.
קריירת היאבקות מקצועית > WWE > NXT‏ (2016–2018)

ב-12 באפריל 2016 נודע שאוואנס חתמה על חוזה עם ה-WWE. ב-20 באוקטובר ערכה את הופעת הבכורה שלה בקרב באטל רויאל, שבו ניצחה אמבר מון. ב-17 בנובמבר אסטרלה גילמה את הדמות הרעה בקרב מול שרה ברידג'ס, שבו הפסידה לברידג'ס, בילי קיי ופייטון רויס. ב-15 במרץ הפסידה לניקי קרוס. חודשיים לאחר מכן אוואנס נטלה חלק בקרב באטל רויאל תחת השם לייסי אוואנס, שבו הודחה על ידי קיי ורויס. שבועיים לאחר מכן היא נוצחה על ידי סוניה דוויל.
ב-16 ביוני נודע שאוואנס תהיה אחת מ-32 המשתתפות בטורניר הנשים לזכר מאי יאנג. בסיבוב הראשון של הטורניר, שהתקיים ב-17 ביולי, ניצחה אוואנס את טיינרה קונטי. בסיבוב השני הודחה מהטורניר על ידי טוני סטורם. אוואנס חזרה להופיע ב-17 בינואר 2018 והצליחה להשיג את הניצחון הטלוויזיוני הראשון שלה, כשהיא גוברת על אלייה. שבועיים לאחר מכן, אוואנס נוצחה על ידי ניקי קרוס. ב-2 במאי אוואנס הגיעה לזירה לאחר הניצחון של קיירי סין על שאזה מקנזי, ותקפה את קיירי סיין. שבועיים לאחר מכן אוואנס ניצחה את ברנדי לורן. ב-23 במאי אוואנס ניצחה את קיירי סיין. ב-6 ביוני הפסידה אוואנס לאותה סיין. ב-25 ביולי ניצחה אוואנס את טנילה פרייס. ב-19 בספטמבר, אוואנס ואלייה ניצחו בקרב זוגות את דקוטה קאי ודיאונה פוראזו. ב-3 באוקטובר, אוואנס ניצחה את קנדיס לאריי. ב-26 בדצמבר, אוואנס התחרתה בקרב מרובע נגד ביאנקה בלאייר, איאו שיראי ומיה יים אשר קבע את זהות המועמדת לתואר אליפות הנשים של NXT של שיינה בייזלר באירוע NXT TakeOver: Phoenix; לעומת זאת, בלאייר הצמידה את אוואנס לניצחון.
קריירת היאבקות מקצועית > WWE > הציוות לריק פלייר (2021–היום)

ב-4 בינואר בפרק הספיישל "ערב האגדות" של התוכנית Raw, אוואנס הצטוותה לשורות פייטון רויס לקרב זוגות מול אלופות זוגות הנשים של ה-WWE, שארלוט פלייר ואלופת הנשים של Raw, אסקה. במהלך הקרב, ריק פלייר הגיע כדי לתמוך בבתו. לעומת זאת, אוואנס התחילה לפלרטט עם פלייר ואף הצליחה להצמיד את שארלוט לספירת שלוש מלאה ולהעניק לה ולרויס את הניצחון בקרב זאת לאחר טעות של ריק (שהתבררה לאחר מכן כלא מתוכננת לפי העלילה). שבוע לאחר מכן בתוכנית, פלייר בגד בבתו ואף עזר לאוואנס לנצח את שארלוט בקרב יחידים, צעד שבישר על פיוד בין השתיים כאשר האב, ריק, עמד לצידה של אוואנס. במהלך השבועות שבאו לאחר מכן, אוואנס וריק פלייר המשיכו להפריע לשארלוט בקרבות שלה, כאשר אוואנס לבשה את הגלימה הישנה של ריק על מנת ללעוג לשארלוט.
במופע המקדים לאירוע רויאל ראמבל, שנערך ב-31 בינואר 2021, אוואנס ופלייר עזרו לניה ג'קס ושיינה בייזלר לנצח את שארלוט ואסקה ולהפוך לאלופות זוגות הנשים החדשות, כשמאוחר יותר באירוע עצמו, אוואנס השתתפה בקרב הרויאל ראמבל המסורתי, כשנכנסה לקרב כמספר ה-18, שוב בגלימה הישנה של ריק פלייר, הצליחה להדיח את מיקי ג'יימס, אך הודחה לבסוף על ידי בייזלר.
ב-10 ביוני 2022, אוואנס ניצחה את זאיה לי וכתוצאה מכך העפילה לקרב הכסף בבנק של הנשים באירוע כסף בבנק. ב-23 בספטמבר, אוואנס נחלה הפסד לאלופת הנשים של סמאקדאון, ליב מורגן בקרב שאינו היה על תוארה של האחרונה.
חיים אישיים

אסטרלה שירתה בחיל הנחתים של ארצות הברית ואף הייתה חברה ביחידה המשטרתית ללוחמה בטרור, ה-SWAT. היא התגייסה בגיל 19 ושירתה במשך חמש שנים, שבהן למדה לתואר ראשון בעסקי הבנייה. אסטרלה הוצגה לענף ההיאבקות במהלך שירותה הצבאי בחיל הנחתים.
לפי ראיון שנערך עם אוואנס ל-ESPN, אסטרלה "גדלה בבית המונע על פי דיכאון, סמים וצריכת אלכוהול", ולפעמים הייתה צריכה לגור באוהלים עקב הקשיים של ההורים שלה. אביה, שהיו לו מחשבות להפוך בעצמו למתאבק, אך אף פעם לא פעל לממשם, מת ממנת יתר של סמים לפני שהיא קיבלה מבחן קבלה מה-WWE. היא ובעלה החלו לצאת ביחד בגיל 14 ולשניים יש בת בשם סאמר.
אליפויות והישגים

הישגים בארגון ההיאבקות American Premier Wrestling - APW
אליפות העולם במשקל כבד של APW (פעם אחת)
הישגים במגזין ההיאבקות Pro Wrestling Illustrated - PWI
PWI דירג אותה במקום ה-23 מתוך 100 המתאבקות הטובות ביותר לשנת 2019
הישגים בארגון ההיאבקות World Wrestling Entertainment - WWE
פרס הסלאמי (פעם אחת)
הטראש טוקר של השנה (2020)  - נחלק עם The Hurt Business
הערות שוליים

↑  פורסמו ארבע המשתתפות הראשונות לטורניר הנשים לזכר מאי יאנג
↑  דיווח: ריק פלייר פספס בביצוע הקטע המתוכנן על פי העלילה בפרק הספיישל "ערב" האגדות של התוכנית Raw
↑  חדשות ה-WWE: ריק פלייר פספס את הקטע המתוכנן והכשיל בטעות את בתו, שארלוט - מה שהיה אמור לקרות היה שונה כל כך ממה שהתרחש בפועל
↑  לייסי אוואנס היא גיבורה אמיתית
לפגוע ולהחטיא

| --- | --- |
 סוגה:  דרמה
 יוצרים:  פול אבוט
 בימוי:  הייטי מקדונלד 
 שחקנים:  קלואי סביני   פיטר וייט
 ארץ מקור:  בריטניה בריטניה
 שפות:  אנגלית 
 מספר עונות:  1
 מספר פרקים:  6
 הפקה
 הפצה:  פרימנטל 
 מוזיקה:  טינדרסטיקס 
 אורך פרק:  43 דקות
 שידור
 רשת שידור:  Sky Atlantic  (בריטניה)
 רשת שידור בישראל:  HOT VOD (יחל באוגוסט 2013)
 תקופת שידור מקורית:  22 במאי 2012 – 11 ביוני 2012
 קישורים חיצוניים
 אתר רשמי
 דף התוכנית ב-IMDb
 
לפגוע ולהחטיא (Hit & Miss) היא מיני סדרת דרמה המשכית בריטית ששודרה בערוץ Sky Atlantic. הסדרה עלתה לאוויר ב-22 במאי 2012.
במרכז העלילה נמצאת רוצחת שכירה שנולדה ביולוגית כגבר, עברה ניתוח לשינוי מין ונודע לה שיש לה בן מעברה כגבר, הסדרה מתארת את ניסיונותיה לנהל חיים יחד עם ילדיה של האשה שהייתה בת הזוג שלה בעבר והשילוב של הורות ומקצוע הרצח.
ללא חשש

דרור הבית הוא אחד מהמינים הנפוצים ביותר במשכנות האדם ואוכלוסייתו מכילה מיליוני פרטים.
מצב השימור ללא חשש (באנגלית: Least concern, בראשי תיבות: LC) הוא מצב השימור הקל ביותר ברשימה האדומה של IUCN המתאר את המינים שאינם עומדים בפני הכחדה ממשית. מינים אלה אינם מצריכים כמעט שימור, למעט אלה העלולים לרדת עד המצב הבא של "קרבה לסיכון". הקטגוריה אינה כוללת מינים שהם רבים במספרם בטבע אבל לא נבדק מספיק שהמין עצמו לא בסכנה בכלל, או שהמין לא עלול להיפגע בעתיד. הבדיקה של מצב שימור זה מצריכה שיהיו 20% בלבד לסיכון הכחדה של כלל האוכלוסייה בטבע. סיכון נוסף יוריד את המין למצב "קרוב לסיכון".
לקבוצה זו משתייכים מינים רבים, הכוללת חיות הנפוצות בטבע בכמויות כמו עכברים, דרורים וחגבי הארבה וכן האדם עצמו. היא כוללת גם את החיות הנמצאות סביבו בערים (רק חיות בר שלא בויתו), חיות המתרבות בכמויות מספיקות או עם תחומי אוכלוסייה גדולים וגם חיות שנעשו מאמצים להציל אותם מסכנת הכחדה גדולה - למשל הלווייתן גדול-הסנפיר שניצל מסכנת הכחדה.
חלק מאוכלוסיות החיות עדיין נחשבות פגיעות, אף על פי שהן מוגדרות במצב זה. אוכלוסיית הזאבים בפארקים באמריקה, ספגה מכה עקב פגיעה מציד, הרעלה וכהגנה מצד חקלאים המגנים על עדריהם. בפארק ילוסטון הושמדו כל הזאבים עד לשנת 1995, אז הם הוחזרו לפארק והחלו להתאושש. עד היום הזאבים הם בעלי חיים מוגנים בחוקה האמריקאית, אף על פי שרבים חיים גם ברחבי אירופה ואסיה והם רחוקים מלהיכחד.
ראו גם

בעלי חיים בסכנת הכחדה
קרוב לסיכון
שמורת טבע
מגרש פדקס

| --- | --- |


מגרש פדקס
 על שם:  Northwest Federal Credit Union 
 שמות קודמים:  אצטדיון ג'ק קנת' קוק (1997–1999), רדסקינס פארק (1999 ,שם זמני)
 מיקום:  ארצות הברית לנדובר מרילנד, ארצות הברית
 קואורדינטות:  38°54′28″N 76°51′52″W﻿ / ﻿38.907777777778°N 76.864444444444°W﻿ / 38.907777777778; -76.864444444444
 תקופת הפעילות:  אוגוסט, 1997 – הווה (כ־2,016 שנים)
 עלות הבנייה:  205.5 מיליון דולר
 בעלים:  דניאל סניידר
 מפעיל:  וושינגטון רדסקינס
 משטח:  דשא
 אדריכל:  פופולוס 
 קבוצות:  פוטבול (NFL):  וושינגטון פוטבול טים (1997 - היום)
 מושבים:  73,000 - 75,000
 אתר רשמי
 he
 
מגרש פדקס (באנגלית: FedEx Field) הוא אצטדיון פוטבול בלנדובר, מרילנד, ארצות הברית, המשמש את קבוצת הפוטבול וושינגטון קומנדרס מאז פתיחתו ב-1997. האצטדיון היה הגדול ביותר ב-NFL בין 2004 ל-2010, אז הכיל 91,704 מקומות. כיום תכולתו היא כ-74,000 מושבים.
היסטוריה

האצטדיון הוקם ב-1997 ונקרא אצטדיון ג'ק קנת קוק לזכרו של בעל הקבוצה, קוק, שנפטר ביום פתיחת האצטדיון. אתר האצטדיון נקרא "ראלג'ון" (באנגלית: Raljon) איחוד שמות בניו של קוק, ראלף וג'ון. לפני פטירתו קוק רשם חוקית את האתר בשם ראלג'ון ברשות הדואר האמריקנית.
בכביש המהיר הסמוך לאצטדיון נבנתה יציאה מיוחדת לכיוון האצטדיון. היציאה נפתחת רק בימים שיש אירועים באצטדיון.
בשנת 1999 הועברה הבעלות על אצטדיון והקבוצה לדניאל סניידר הבעלים החדש באותה עת של הוושינגטון רדסקינס. סניידר מכר את הזכויות לשם האצטדיון לפדקס ששינתה את שמו למגרש פדקס תמורת כ-7.6 מיליון דולר בשנה .
למרות היותו האצטדיון הגדול ביותר ב-NFL, רשימת ההמתנה למנוי עונתי משתרעת על פני יותר מעשר שנים. עד כה מעולם לא נמכרו כל המושבים באצטדיון, השיא עומד על 91,665 במשחק המכללות בין קבוצות הפוטבול של וירג'יניה טק ואוניברסיטת דרום קליפורניה. שיא האוהדים במשחק של הרדסקינס הוא 90,910 אוהדים במשחק נגד הדאלאס קאובויס והוא גם שיא הקהל הגדול ביותר (במקומות ישיבה) במשחק NFL.
אירועים מיוחדים

מלבד משחקיה של וושינגטון רדסקינס במגרש פדקס מתקיימים אירועים מיוחדים. מגרש פדקס אירח כמה משחקי פוטבול מכללות. המוכרים שבהם: ניצחון אוניברסיטת נוטרדאם על האקדמיה הימית של ארצות הברית ואוניברסיטת דרום קליפורניה נגד וירג'יניה טק, משחק ששבר את שיא הקהל באצטדיון.
מגרש פדקס הוא אחד משמונת האצטדיונים שאירחו את גביע העולם בכדורגל נשים 1999 שאירחה ארצות הברית. באצטדיון שוחקו כמה משחקים בשלב הבתים ושני משחקי רבע גמר.
אף על פי שדי.סי. יונייטד משחקת באצטדיון RFK שבוושינגטון הבירה, מגרש פדקס אירח שני משחקי ידידות של הקבוצה נגד הקבוצות האירופאיות צ'לסי וריאל מדריד.
אירועים נוספים:
1 ביולי 1999 : רבע גמר גביע העולם בכדורגל נשים 1999 נבחרת ארצות הברית נגד נבחרת גרמניה
1 ביולי 1999: רבע גמר גביע העולם בכדורגל נשים 1999 נבחרת ברזיל נגד נבחרת ניגריה
13 בספטמבר 2003 הופעה של ברוס ספרינגסטין במסגרת מסע ההופעות של הדיסק The Rising
1 באוגוסט 2009 הופעה של פול מקרטני במסגרת מסע ההופעות Summer Live '09
2 באוקטובר 2010 וירג'יניה טק נגד אוניברסיטת בויסי סטייט
20 בנובמבר 2010 אוניברסיטת אינדיאנה נגד אוניברסיטת מדינת פנסילבניה
תמונה פנורמית של מגרש פדקס
אוהדי וושינגטון רדסקינס במגרש פדקס
ורג'ינה טק נגד אוניברסיטת דרום קליפורניה
מגלדאפיס

| מגלדאפיס |
| --- | --- |

מצב שימור
 נכחד נכחד (EX) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: פרימטים
משפחה:: מגלדאפיזיים
סוג:: מגלדאפיס
מינים
 Megaladapis edwardsi  Megaladapis madagascariensis  Megaladapis grandidieri
שם מדעי
 Megaladapis ‏מייג'ור, 1894

איור אפשרי
מגלדאפיס (שם מדעי: Megaladapis) הוא סוג של למור נכחד אשר חי במדגסקר עד העת האחרונה. הוא מכונה גם למור קואלה, עקב מבנה השלד המזכיר קואלה. מסוג למור זה התגלו 3 מינים שונים, יחידים במשפחה מגלדאפיזיים (Megaladapidae). הוא שרד עד לתחילת התקופה הנוכחית ונכחד באזור המאה ה-13 עד המאה ה-15, כשראשוני הפורטוגלים שהגיעו לאי גילו אותו.
מאפיינים

למור זה היה גדול מכל למור חי והוא היה קרובו של הלמור הענק והגיע לאורך 1.3-1.5 מטר ולמשקל של 40-80 ק"ג. במראהו הוא הזכיר קואלה עם זרועות ארוכות וכבדות, טפרים מעוקלים שתמכו ביציבה, גוף מכווץ ולסתות רחבות בעלות ניבים גדולים ושרירי לסת חזקים בהרבה מכל למור מודרני וכן היה בעל עיניים מצידי הגולגולת, דבר שאין לאף פרימט מודרני. ככל הנראה הוא היה קרובם של למורי הספורט הקיימים, אף שאלה בעלי מוח גדול יותר ולסתות קצרות יותר מהמגלדאפיס.
למור זה היה בעל חוטם צר שהזכיר מראה קרנפי ואולי עזר לבעליו לכופף את העלים לפיו. בשל מוחו הקטן יחסית הוא כנראה היה יצור איטי ונמנמן שהיה מגושם על הקרקע.
הלמורים כנראה נכחדו עם בוא האדם למדגסקר לפני 2,300 שנה ונפגעו מציד למטרות בשר ומשריפות מכוונות שהאדם הבעיר כדי לפנות מיערות מדגסקר לשדות חקלאיים. בהמשך; עקב בצורות, השריפות התמשכו והרגו למורים רבים. דבר זה היה גורם משמעותי בהקטנת אוכלוסייתם ועקב תהליך הרבייה הממושך והנדיר שלהם, הם לא הצליחו להתאושש מכך.
מאזניים (קבוצת כוכבים)

| מאזניים Libra |
| --- | --- |
  מפת קבוצת הכוכבים מאזניים
 סמליות:  מאזניים
 עלייה ישרה:  15 שעות
 נטייה:  °‏15-
 שטח נראה:  538 מעלות מרובעות
 דירוג שטח נראה:  במקום ה־29
 מספר כוכבים בבהירות נראית < 3:  2
 הכוכב הבהיר ביותר:  β במאזניים (זובנאשמאלי)
 בהירות נראית הכוכב הבהיר:  2.6
 מטר מטאורים:  ליברידים
 מערכות כוכבים גובלות:  בתולה  זאב  נושא הנחש  ראש הנחש  נחש מים  עקרב  קנטאור (פינתי)
 נראית בין קוי הרוחב °‏65 ו־°‏90- מומלץ לצפות בשעה 21:00 במהלך חודש יוני
מאזניים (♎︎) היא קבוצת כוכבים על גלגל המזלות ששוכנת בין בתולה במערב ועקרב במזרח. השמש נמצאת בקבוצה זו במהלך נובמבר. בעבר הייתה קבוצה זו חלק מקבוצת עקרב וכוכביה הבהירים היו הצבתות שלו.
כוכבים מעניינים

α במאזניים (זובנאלג'נובי – בערבית, הצבת הדרומי של העקרב) הוא כוכב כפול במרחק של 77 שנות אור. במשקפת קל להבחין שלכוכב העיקרי בבהירות נראית מדרגה 2.8 יש בן זוג עם בהירות מדרגה 5. α במאזניים נמצא כמעט על קו המילקה ולכן מדי פעם חולפים על פניו הירח וכוכבי הלכת.
β במאזניים (זובנאשמאלי – בערבית, הצבת הצפוני של העקרב) הוא כוכב כחול – ירקרק במרחק של כ-160 שנות אור. זהו הכוכב הירקרק היחידי שניתן לראות בעין ללא ציוד עזר.
מיתולוגיה

הקבוצה נחשבה בעבר לחלק מקבוצת עקרב והיוותה את הצבתות שלו[דרוש מקור]. רק מאוחר יותר הופרדה הקבוצה וצורפה לגלגל המזלות כמזל האחרון מבין ה-12. זהו המזל היחידי שאינו מייצג יצור חי (דלי מייצג איש נושא דלי). במיתולוגיה היוונית זוהתה הקבוצה כמאזני הצדק אותם אוחזת אלת הצדק אסטראה, בתם של זאוס ותמיס, המיוצגת על ידי קבוצת בתולה הסמוכה.
ראו גם

מזל מאזניים
לנצ'יה תטא

| --- | --- |

 מאפיינים כלליים
 נקרא גם:  Lancia 35 HP Theta
 יצרן:  לנצ'יה
 שנות ייצור:  1913–1918
 יחידות שיוצרו:  1,696
 הרכבה:  איטליה איטליה
 מודל קודם:  לנצ'יה אפסילון (1911)
 מודל אחריו:  לנצ'יה קפא (1919)
 סיווג:  טורפדו ("Torpedo (car)" (אנ'))
 מרכב:  Front-engine, rear-wheel-drive layout (אנ')
 אורך:  4,650-5,000מ"מ
 רוחב:  1,615-1,619 מ"מ
 משקל:  1,060 ק"ג
 בסיס גלגלים:  3,100-3,370 מ"מ
 מפרט טכני
 מנוע:  4 צילינדרים, בטור, 4,941.72 סמ"ק המפיק 70 כ"ס ב-2,200 סל"ד, יחס דחיסה 5.2:1 (מנוע סוג 61 (type 61)
 הילוכים:  תמסורת ידנית - 4 מהירויות
 מהירות מרבית:  120 קמ"ש
לנצ'יה תטא (באיטלקית: Lancia Theta, קרויה גם: Lancia 35 HP Theta) היא מכונית נוסעים בסגנון מכונית עידן פליז מסוג "טורפדו" ("Torpedo (car)" (אנ')) מתוצרת יצרנית הרכב ה-איטלקית לנצ'יה אשר יוצרה בין השנים 1913–1918.
תצורות "לנצ'יה תטא"

דגם משפחתי סגור
דגם ספורטיבי קבריולה הקרוי "Lancia Theta Speedster Runabout".
תצורות "לנצ'יה תטא" > בסיס גלגלים "לנצ'יה תטא"

בסיס גלגלים קצר - 3.10 מטר
בסיס גלגלים ארוך - 3.37 מטר
"לנצ'יה תטא"

מחיר היחידה בשנת 1913 - 17,000 לירטות איטלקיות
מנוע קדמי
הנעה אחורית
מערכת חשמל: 6 וולט, דינמו - 12.5 אמפר, סוללה - 120 אמפר
תמונות

"לנצ'יה תטא טורפדו" דגם "Speedster Runabout"
"לנצ'יה תטא טורפדו" דגם "Speedster Runabout"
"לנצ'יה תטא טורפדו" דגם "Speedster Runabout"
"לנצ'יה תטא טורפדו" דגם "Speedster Runabout", שנת 1917
"לנצ'יה תטא טורפדו", דגם "Speedster Runabout", שנת 1914
"לנצ'יה תטא" - משפחתית
ראו גם

לנצ'יה
לקריאה נוספת

דגמי "לנצ'יה תטא" - תמונות
הערות שוליים

↑  "לנצ'יה תטא", שנת 1913 lanciastory.pl/1913-lancia-theta
↑  "לנצ'יה תטא" conceptcarz.com/vehicle/z16015/lancia-theta
↑  "לנצ'יה תטא" autoevolution.com/cars/lancia-theta-1913
↑  "לנצ'יה תטא" bonhams.com/auctions/23850
ללא כותרת (415)

| --- | --- |

 מידע כללי
 צייר:  אלימה
 תאריך יצירה:  1979
 טכניקה וחומרים:  הדפס רשת
 ממדים בס"מ
 אורך:  56
 רוחב:  76
 נתונים על היצירה
 מפעל מייצר:  סדנת ההדפס של שאול צייג, תל אביב-יפו
 מספר יצירה:  415 (מספר אמן)
"ללא כותרת (415)" הוא הדפס מאת הציירת הישראלית אלימה.
תיאור

ההדפס, כמו מרבית עבודתה של האמנית הוא הדפס מופשט גאומטרי, והוא נעשה בטכניקה של הדפס רשת. המספר '415' הוא מספר היצירה ברשימת יצירותיה של אלימה. העבודה הודפסה במהדורה של 30 עותקים, שהייתה חלק מסדרה של שלושה הדפסים, שנוצרו בשנת 1979, בסדנת ההדפס אותה ניהל שאול צייג בתל אביב-יפו.
סגנון העבודה חושף את השפעת סגנון המינימליזם ואת ה"הארד אדג'" (Hard-edge painting) על יצירתה. הוא מתרכז בתיאור יחסים בין צבע לגאומטריה בפורמט. במרכז הפורמט שתי צורות מרובעות, בעלות קטעים קעורים מעט, הניצבות זו לצד זו. היחסים ביניהן מתבטאים הן בעימות בין הצבע האדום והכחול והן במרחק הפיזי בין שתיהן. האמנית שכללה עימות זה על ידי יצירת מעין מסגרת פנימית החוצה את שני המרובעים, הצבוע בגוון כהה יותר.
ההדפס הוצג בתערוכות "אלימה: הדפסים"(1990) במוזיאון לאמנות ישראלית ברמת גן  ו-"אלימה: בין מסגרת לחלון" (2009) במוזיאון תל אביב לאמנות.
הערות שוליים

↑  טוביה בונה, מרים (אוצרת), אלימה: הדפסים, המוזיאון לאמנות ישראלית, רמת גן, 1990
↑  שפירא, יניב (עורך), אלימה: בין מסגרת לחלון, מוזיאון תל אביב לאמנות, תל אביב, 2009
ללא כותרת (513)

| --- | --- |

 מידע כללי
 צייר:  אלימה
 תאריך יצירה:  1998
 טכניקה וחומרים:  הדפס רשת
 ממדים בס"מ
 אורך:  56
 רוחב:  76
 נתונים על היצירה
 מפעל מייצר:  סדנת ההדפס ירושלים
 מספר יצירה:  513 (מספר אמן) DR.625 (מספר סדנה)
"ללא כותרת (513)" הוא הדפס מאת הציירת הישראלית אלימה.
תיאור

ההדפס נוצר בטכניקה של הדפס רשת בסדנת ההדפס ירושלים במהדורה של 150 עותקים והודפס על ידי איתן הורוביץ. הוא הוכן עבור אלבום של הדפסים שהפיק בנק דיסקונט. המספר '513' מציין את מספר העבודה בקטלוג יצירותיה של האמנית.
הוא שייך לתקופתה המאוחרת של האמנית, שהחל בשנות ה-80 של המאה ה-20. אז, החלה אלימה לשלב בעבודותיה דימויים פיגורטיביים יותר, המוקפים במסגרת כחולה. ההדפס הוא תיאור נוף בעל שני מישורים, שבמרכזו עץ המטיל צל כבד על האדמה. בראיון (1990) העידה אלימה כי תיאורי הנוף ביצירתה אינם הפשטה של מקום ספציפי, כי אם תמצות של כמה תיאורי נוף. "ייתכן שאני עדיין מחפשת את השדה האחד, שהוא תמצות כל השדות", העידה..
המסגרת הכחולה שבעבודה זו ובאחרות איננה, על כן, "חלון" למציאות, כי אם מרחב שבו ממוקמת הקומפוזיצה, שבו האמנית הניחה "דברים בסדר בתוך מסגרת". למרות שהבחירה בצבע הכחול הייתה קשורה לתכונות הפיזית של הצבע, האמנית הודתה כי הוא בעל מטענים סמנטיים הקשורים לילדותה ונעוריה.
תצלום העבודה מופיע בקטלוג התערוכה "אלימה: בין מסגרת לחלון" (2009), שהוצגה במוזיאון תל אביב לאמנות.
הערות שוליים

↑  מאור, חיים, ריאיון עם אלימה, סטודיו, גיליון מס' 12, יוני 1990. מודפס בתוך: טוביה בונה, מרים (אוצרת), אלימה: הדפסים, המוזיאון לאמנות ישראלית, רמת גן, 1990
↑  "צבע שמושפע מצבעים אחרים ולא משפיע עליהם", ראו: מאור, חיים, ריאיון עם אלימה, סטודיו, גיליון מס' 12, יוני 1990. מודפס בתוך: טוביה בונה, מרים (אוצרת), אלימה: הדפסים, המוזיאון לאמנות ישראלית, רמת גן, 1990.
↑  שפירא, יניב (עורך), אלימה: בין מסגרת לחלון, מוזיאון תל אביב לאמנות, תל אביב, 2009
מבצע MO

מבצע MO היה שמה של התוכנית היפנית לפלישה ולכיבוש הטריטוריה האוסטרלית גינאה החדשה במהלך המערכה באסיה ובאוקיינוס השקט במלחמת העולם השנייה. כמו כן כלל המבצע כיבוש אזורים נוספים בדרום האוקיינוס השקט במטרה לבודד את אוסטרליה וניו זילנד מבעלת בריתן ארצות הברית. את המבצע תכנן הצי הקיסרי היפני בתמיכתו של אדמירל איסורוקו יממוטו, המפקד העליון של הצי היפני המשולב.
תכנון

במהלך תכנון המערכה בגינאה החדשה (כיבוש לאה-סלמאואה, רבאול, קָוויֵנג, פינץ' הארבור, בונה ומורובה) ראה המטה הכללי של הצי הקיסרי בכיבוש הטריטוריות אמצעי שיסייע בכיבוש העיר פורט מורסבי. יישום תוכנית זו הוטל על אדמירל צ'ואיצ'י נגומו, לאחר שהשלים את כיבוש ג'אווה.